Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 85/13/8802	Košice I, 7.5.2013
EEČ : 2-63-126-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
2.	XXXXX
Obsahom zmieru je:
a.	Peňažná suma určená na všeobecne prospešné účely: 35,00 € 
b.	Konkrétny adresát peňažnej sumy určenej na všeobecne prospešné účely: Spoločnosť detskej onkológie, Košice 
c.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Košice - Dargovských hrdinov pod spisovou značkou ORP-XXXXXDH-KE-2013.
-	v  Košiciach dňa 06.02.2013 v  čase okolo 20.50 hod. v bytovom dome na ulici XXXXX na spoločnej chodbe obytného domu pod vplyvom alkoholu po predchádzajúcej hádke sa rukou zahnal na svojho brata XXXXX, ktorému sa vyhrážal zbitím a vypálením vlastného bytu v ktorom býva s ich matkou, následne fyzicky napadol suseda XXXXX, ktorý sa slovne zastal XXXXX a to tak, že ho štyrikrát rukou udrel do oblasti hlavy a ľavého pleca, čím mu spôsobil ľahké zranenia a to krvnú podliatinu na ľavej časti tváre pod okom a bolestivosť v oblasti ľavého pleca s dobou liečenia do sedem dní, pritom mu vykrikoval že ho zbije a poškodí jeho motorové vozidlo, taktiež rukou udrel do tváre XXXXX, pričom mu nespôsobil zranenie, ktoré by si vyžiadalo lekárske ošetrenie,  

Odôvodnenie: 
Uznesením povereného príslušníka Obvodného oddelenia Policajného zboru XXXXX Dargovských hrdinov sp. zn. ČVS:ORP-XXXXX/DH-KE-2013 z 07.02.2013 bolo podľa § 199 ods. 1 Trestného poriadku začaté trestné stíhanie a  podľa § 206 ods. 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.
Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest od¨ľatia slobody, ktor¨¦ho horn¨˘ hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodení uzavreli d¨ľa 24.04.2013 dohodu o zmieri, v r¨˘mci ktorej poškodení súhlasili so zmierom a vyhlásili, že si od obvineného neuplat¨ľuj¨˛ n¨˘rok na n¨˘hradu škody, nakoľko im žiadna nevznikla,  čím sú ich nároky na náhradu škody v predmetnej veci plne uspokojené.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný, svoje konanie oľutoval a prisľúbil, že v budúcnosti sa vyvaruje takéhoto konania.
D¨ľa 30.04.2013 zložil na depozitný účet pre zmier Krajskej prokuratúry v Košiciach č.ú. XXXXX pe¨ľažnú sumu vo výške 70 EUR na všeobecne prospešné účely, pričom 50% z uvedenej sumy je určených pre štát na pomoc obetiam trestnej činnosti a 50 % pre Spoločnosť detskej onkológie, XXXXX, č.ú. XXXXX
Táto suma je primeraná závažnosti spáchaného trestného činu.
Obvinený a poškodení s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, jeho osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka